கினி_எலி
உணவுப்பொருளாக
கினிப் பன்றிகள் (குய், குயே , குறி என அழைக்கபடுகிறது) முதன் முதலில் ஆண்டெஸ்ஸில் அவற்றின் இறைச்சிக்காக வளர்க்கப்பட்டன. சம்பிரதாய முறைப்படி, வழக்கமாக ஆண்டியன் சமவெளிகளில் இருந்த உள்நாட்டுமக்களால் இந்த விலங்கு சடங்குகளுக்குரிய உணவாக ஒதுக்கப்பட்டு வந்தது, ஆனால் 1960 ஆம் ஆண்டுகள் முதல் இது அனைத்து மக்களாலும் நுகரப்படக்கூடிய ஒன்றாக ஏற்றுக்கொள்ளப்பட்டுள்ளது. பெரு மற்றும் பொலிவியாவில், குறிப்பாக ஆண்டெஸ் மலைகளின் சமவெளிகளில், அது உணவின் ஒரு பெரும் பகுதியாகவே இன்னமும் இருந்து வருகிறது; அது ஈகுகவேடார் (முக்கியமாக சீயெர்ராவில்) மற்றும் கொலம்பியாவின் சில பகுதிகளிலும் கூட உண்ணப்படுகிறது. பாரம்பரியமிக்க கால்நடைகளைக் காட்டிலும் கினிப் பன்றிகளுக்குக் குறைந்த இடவசதி தேவைப்படுவதாலும் அவை விரைவிலேயே இனப்பெருக்கம் செய்வதாலும் அவை பல பாரம்பரியமிக்க கால்நடை விலங்களான பன்றிகள் மற்றும் மாடுகளைக் காட்டிலும் அதிக இலாபகரமான உணவு ஆதாரமாகவும் வருவாயாகவும் இருக்கின்றன; அத்துடன் அவை ஒரு நகரச் சூழலிலும் வளர்க்கப்படலாம். கூடுதல் வருவாய்க்காக கிராமப்புற மற்றும் நகர்ப்புற குடும்பங்கள் என இருபாலருமே கினிப் பன்றிகளை வளர்க்கின்றனர், மேலும் இந்த விலங்குகள் உள்ளூர்ச் சந்தைகளிலும் பெருமளவிலான நகராட்சி சந்தைகளிலும் கூடச் சாதாரணமாக விற்கப்படவும் வாங்கப்படவும் செய்கிறது. கினிப் பன்றி இறைச்சியில் புரதம் அதிகமாகவும் கொழுப்புச்சத்து மற்றும் இரத்தக் கொழுப்பு குறைந்தும் காணப்படுகிறது மேலும் இது முயல் மற்றும் கோழியின் கருத்த இறைச்சியை ஒத்திருக்கிறது. விலங்கின் இறைச்சி பொரித்தோ (சாக்டாடோ அல்லது ஃப்ரிடோ ), தணலில் வேகவைத்தோ (அசாடோ ), அல்லது வறுத்தோ (அல் ஹார்னோ ) வழங்கப்படலாம், நகர்ப்புற உணவகங்களில் கேசெரோல் அல்லது பொரித்த இறைச்சியாகவும் வழங்கப்படலாம். ஈகுடேரியன் நாட்டைச் சார்ந்தவர்கள் பொதுவாக சோபா அல்லது லோக்ரோ டீ குய்  என்னும் சூப் உணவையே அருந்துவார்கள். கம்பிவலையில்இட்டு வாட்டும் செயல்முறைக்கு ஒத்திருக்கும் பச்சமான்கா அல்லது ஹுவாஷியா வும் கூட பிரபலமானவை மேலும் இது வழக்கமாக பாரம்பரிய அமைப்பு முறையில் சோள பீர் (சிச்சா ) உடன் வழங்கப்படுகிறது. thumb|250px|பாரம்பரியமிக்க ஆண்டியன் பாணியில் வீட்டில் வளர்க்கப்படும் குய் பெருவிய நாட்டவர்கள் ஆண்டுக்கு சுமார் 65 மில்லியன் கினிப் பன்றிகளை நுகர்கின்றனர், இந்த விலங்கு அவர்கள் கலாச்சாரத்தில் எந்த அளவுக்கு ஊன்றியிருக்கிறதென்றால், கஸ்கோவில் இருக்கும் முக்கிய தேவாலயத்தில் இருக்கும் இறுதி உணவுக்கான பிரபல ஓவியத்தில் ஏசுநாதர் மற்றும் அவரது பன்னிரண்டு சீடர்களும் கினிப் பன்றியை உண்பதாக சித்தரிக்கப்பட்டிருக்கிறது. பெரு நாட்டின் கிராமப்புற மற்றும் நகர்ப்புற பகுதிகள் இரண்டிலும் இந்த விலங்கு சில குறிப்பிட்ட சமய நிகழ்வுகளில் ஒரு முக்கிய அம்சமாக இன்னும் இருந்து வருகிறது. ஜாகா த்சாரி ("குய்களைச் சேகரித்தல்") என அறியப்படும் சமயக் கொண்டாட்டம், கிழக்கு பெருவின் ஆன்டோனியோ ராய்மோண்டி மாகாணத்தின் பல கிராமங்களில் ஒரு பெரும் விழாவாக இருக்கிறது, மற்றும் லிமாவில் இவ்விழா சிறு சடங்குகளாகக் கொண்டாடப்படுகிறது. இது ஒரு ஒருங்கிணைக்கப்பட்ட நிகழ்வாக இருக்கிறது, இதில் கத்தோலிக்கத்தின் கூறுகள் மற்றும் கொலம்பியாவுக்கு முந்தைய சமயச் சடங்குகள் சேர்க்கப்பட்டு உள்ளூர் புனிதத் துறவிகளின் கொண்டாட்டங்களுடன் சுற்றிவருகிறது. ஜாகா த்சாரி எடுக்கும் துல்லியமான வடிவம் நகரத்துக்கு நகரம் வேறுபடும்; சில தொகுதிகளில் ஒரு சிர்விண்டி  (வேலையாள்) நியமிக்கப்பட்டு வீடு வீடாகச் சென்று கினிப் பன்றி நன்கொடையைச் சேகரிக்கச் செய்வர், ஒரு சில இடங்களில் கினிப் பன்றிகள் ஒரு பொதுவான இடத்துக்குக் கொண்டுவரப்பட்டு பொய்யான மஞ்சுவிரட்டில் விடப்படும். குய் சாக்டாடோ போன்ற உணவுகள் இத்தகைய திருவிழாக்களின் ஒரு அங்கமாக எப்போதுமே வழங்கப்படுகிறது, சில சமூகங்களில் இவ்வாறு விலங்கினைக் கொல்வது மற்றும் படைப்பது உள்ளூர் அரசியல்வாதிகள் அல்லது முக்கிய ஆட்களின் ஒரு குறியீட்டு அங்கதமாகக் குறிப்பிடப்படுகிறது. மத்திய ஈக்குவேடாரின் துங்குராஹுவா மற்றும் கோடாபாக்சி பிராந்தியங்களில் சமூக உணவான என்சாயோ, மற்றும் காஸ்டில்லோ (சறுக்கு மரங்கள்) நடப்பட்டு குறுக்கு கம்பிகளில் பரிசுப்பொருட்கள் கட்டப்பட்டிருக்கும் அதிலிருந்து பல கினிப் பன்றிகள் தொங்கவிடப்பட்டிருக்கும், ஓக்டாவா  ஆகியவற்றின் ஒரு அங்கமாக இருக்கும் கார்பஸ் கிரிஸ்டியின் விருந்தைச் சுற்றி நடைபெறும் கொண்டாட்டங்களில் கினிப் பன்றிகள் பயன்படுத்தப்படுகின்றன. சுரின் என்னும் பெருவிய நாட்டு நகரமொன்றில் போட்டிக்காக கினிப் பன்றிகளை விமர்சையான உடைகளில் அழகுபடுத்துவதை உள்ளடக்கிய ஆண்டு விழா ஒன்றும் இருக்கிறது.